2) се заменя със следното:
 „2)
 „доставчик на УВД/АНО“ означава всяко юридическо или физическо лице, предоставящо услуги по УВД/АНО, определени в член 3, параграф 5 от Регламент (ЕС) 2018/1139, поотделно или заедно, за общото въздушно движение;“
 б)
 добавят се нови точки 6), 7) и 8):
 „6)
 „проектиране на структури на въздушното пространство“ означава процес, чрез който се гарантира, че структурите на въздушното пространство се проектират, наблюдават и утвърждават по подходящ начин, преди да бъдат въведени и използвани от въздухоплавателните средства;
 7)
 „бордова система за предотвратяване на сблъскване във въздуха (ACAS)“ означава система на борда на въздухоплавателното средство, използваща сигналите от транспондера на вторичен обзорен радар (SSR), която функционира независимо от наземното оборудване и предоставя на пилота информация за потенциално конфликтна ситуация с въздухоплавателни средства, оборудвани с транспондери на вторичен обзорен радар;
 8)
 „субект, който изготвя аеронавигационни данни и аеронавигационна информация“ означава публичен или частноправен субект, който отговаря за изготвянето на аеронавигационни данни и аеронавигационна информация, използвани като източник за аеронавигационни информационни продукти и аеронавигационно информационно обслужване. Тези субекти не включват доставчиците на УВД/АНО, посочени в член 2, точка 2 от настоящия регламент, и летищата, определени в член 2, параграф 1, буква д) от Регламент (ЕС) 2018/1139.“;
 (3)
 член 3 се изменя, както следва:
 а)
 заглавието се заменя със следното:
 „Предоставяне на УВД/АНО и проектиране на структури на въздушното пространство“;
 б)
 параграф 1 се заменя със следното:
 „1. Държавите членки гарантират, че се предоставят подходящи УВД/АНО и структурите на въздушното пространство са проектирани в съответствие с настоящия регламент по начин, който улеснява общото въздушно движение, като се вземат предвид съображенията за безопасност, изискванията по отношение на въздушното движение и въздействието върху околната среда.“;
 в)
 добавят се следните параграфи 5, 6, 7, 8 и 9:
 „5. Държавите членки гарантират, че:
 а)
 субектите, които изготвят аеронавигационни данни и аеронавигационна информация, отговарят на изискванията, посочени в:
 i)
 точка ATM/ANS.OR.A.085 от приложение III, с изключение на тези в букви в), г), е), подточка 1, и и) от нея;
 ii)
 точка ATM/ANS.OR.A.090 от приложение III;
 б)
 аеронавигационните данни и аеронавигационната информация се изготвят, обработват и предават от подходящо обучен, компетентен и оправомощен персонал.
 Ако аеронавигационните данни или аеронавигационната информация са предназначени да бъдат използвани за целите на полети по ППП или по особени ПВП, изискванията, посочени в първа алинея, букви а) и б), се прилагат за всички субекти, които изготвят такива данни и информация.
 6. Когато е преценено, че обслужване на въздушното движение трябва да се предоставя в определени части от въздушното пространство или на определени летища, държавите членки гарантират, че тези части от въздушното пространство или тези летища са упоменати конкретно във връзка с предоставяното обслужване на въздушното движение.
 7. Държавите членки гарантират, че между съответните доставчици на УВД/АНО и операторите на въздухоплавателни средства са постигнати подходящи договорености за адекватна координация на дейностите и предоставяните услуги, както и за обмен на относими данни и информация.
 8. Държавите членки определят лицата или организациите, които отговарят за проектирането на структурите на въздушното пространство, и гарантират, че тези лица или организации прилагат изискванията, посочени в допълнение 1 към